
	1.
	Rīkojuma projekts
1. Lai nodrošinātu pedagogu darba samaksas pieaugumu par 2,6 procentiem pirmsskolas, pamata un vispārējās vidējās, speciālās, profesionālās, interešu un profesionālās ievirzes izglītībā, atbilstoši Ministru kabineta 2023. gada 18. aprīļa rīkojumā Nr. 226 "Par pedagogu zemākās darba samaksas likmes pieauguma grafiku laikposmam no 2023. gada 1. septembra līdz 2025. gada 31. decembrim" noteiktajam, ka pedagogu zemākā vienas darba stundas likme no 2025. gada 1. janvāra ir 9,79 euro, atbalstīt finansējuma pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" 2025. gadā 22 982 361 euro apmērā, tai skaitā:
	Iebildums
Rīkojuma projektā paredzēts nodrošināt pedagogu darba samaksas pieaugumu par 2,6%. Rīkojums attiecināts uz pirmsskolas, pamata, vispārējās vidējās izglītības, speciālās izglītības, profesionālās izglītības, interešu izglītības un profesionālās ievirzes izglītības pedagogiem. Ar rīkojumu plānots pārdalīt no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" 22 982 361 euro.

Rīkojums diemžēl neaptver pedagogu darba samaksas pieaugumu par 2,6% augstākajā izglītībā. Šāda pieeja ir pretrunā ar Ministru kabineta pieņemto lēmumu rezervēt 30M euro pedagogu zemāko algas likmju pieaugumam par 2,6% no 2025. gada 1. janvāra visiem pedagogiem, sk. MK 2024. gada 14. oktobra sēdes protokollēmumu, prot. Nr. 43 1.§ 9. punkts:

“9. Pieņemt zināšanai, ka budžeta resora "74. Gadskārtējā valsts budžeta izpildes procesā pārdalāmais finansējums" programmā 23.00.00 "Valsts atbalsta programmas un citi valsts nozīmes pasākumi" rezervētais finansējums 30 000 000 euro apmērā prioritārajam pasākumam "Pedagogu atalgojuma pieaugumam, tai skaitā finansējums pedagogu darba samaksai atbilstoši aktualizētajam skolēnu skaitam" tiks novirzīts pedagogu zemākās algas likmes pieaugumam par 2,6% no 2025. gada 1. janvāra visiem pedagogiem, tostarp pašvaldību, privātajās, Izglītības un zinātnes ministrijas, Aizsardzības ministrijas, Zemkopības ministrijas, Labklājības ministrijas, Tieslietu ministrijas, Kultūras ministrijas un Veselības ministrijas pārraudzībā esošajās visu līmeņu izglītības iestādēs.”
https://tapportals.mk.gov.lv/meetings/protocols/4999fb92-9bb5-403c-8280-907c8dcc3f87

Aicinām pārskatīt rīkojumu, paredzot finansējumu pedagogu darba samaksas pieaugumam par 2,6% arī augstākās izglītības pedagogiem.
Piedāvātā redakcija
-
	Jānis Bernāts (RP)



